*APSTIPRINĀTS:*

*ar iepirkuma komisijas 2020.gada 9.septembra*

*sēdes protokolu Nr.2*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.2**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Nolikuma 2.pielikuma 1.punktā noteikts, ka Pretendentam jābūt pieredzei objektos, kas ir pabeigti pēdējo 8 (astoņu) gadu laikā līdz piedāvājuma iesniegšanas dienai. Lūdzu apstiprināt, ka Pretendents kā atbilstošu pieredzi var norādīt objektu, kura būvniecība uzsākta 2010.gadā un pabeigta 2014.gadā. | Saskaņā ar Nolikuma 2.pielikuma 1.punktā noteikto *Pretendentam (prasību var izpildīt viens no personu apvienības vai personālsabiedrības dalībniekiem) ir jābūt pieredzei projektos, kas ir pabeigti pēdējo 8 (astoņu) gadu laikā līdz piedāvājuma iesniegšanas dienai (no 2013.gada līdz piedāvājuma iesniegšanas dienai), kurā pretendents vai piegādātāju apvienības/personālsabiedrības dalībnieki (ja pretendents ir piegādātāju apvienība vai personālsabiedrība) bija ģenerāluzņēmējs vai piegādātāju apvienības dalībnieks, vai norādītā persona uz kuras iespējām balstās*, līdz ar to Pasūtītājs apstiprina, ka Pretendents kā atbilstošu pieredzi var norādīt objektu, kura būvniecība uzsākta 2010.gadā un pabeigta 2014.gadā. |
| **2.** | Lūdzu apstiprināt, ka Pretendents savu atbilstību Nolikuma 2.pielikuma prasībām iepirkuma 1.-5.daļai var pierādīt ar 7 (septiņiem) dažādiem objektiem vai mazāk objektiem. | Pasūtītājs apstiprina, ka Pretendents savu atbilstību Nolikuma 2.pielikuma prasībām iepirkuma 1.-5.daļai var pierādīt ar 7 (septiņiem) dažādiem objektiem vai mazāk objektiem. |
| **3.** | Lūdzu apstiprināt, vai Pretendenta pieredze, kas iegūta tramvaja kontakttīklu pārbūves darbu ietvaros tiks atzīta par atbilstošu Nolikuma 2.pielikuma 1.5.punktā prasītajai pieredzei. | Pretendenta pieredze, kas iegūta tramvaja kontakttīklu pārbūves darbu ietvaros netiks atzīta par atbilstošu Nolikuma 2.pielikuma 1.5.punktā prasītajai pieredzei. |
| **4.** | Vai Nolikuma 3.pielikuma 1.punktā norādītais projekta vadītājs vienlaicīgi var pildīt arī būvdarbu vadītāja pienākumus, proti, vai divās pozīcijās var norādīt vienu un to pašu speciālistu? | Pasūtītājs skaidro, ka Nolikuma 3.pielikuma 1.punktā norādītais projekta vadītājs vienlaicīgi var pildīt arī būvdarbu vadītāja pienākumus. Pretendents var norādīt vienu speciālistu divās pozīcijās. |
| **5.** | Lūdzu apstiprināt, ka Nolikuma 3.pielikuma 10.punktā norādītā elektroietaišu būvdarbu vadītāja pieredzi var pierādīt ar vairāk kā vienu objektu, piemēram, vienu objektu, kurā veikta vidsprieguma un zemsprieguma tīklu izbūves darbi kā arī apakšstaciju izbūves darbi un otru objektu, kurā veikti apgaismošanas un SCADA sistēmas ieviešanas darbi. | Pasūtītājs skaidro, ka Nolikuma 3. pielikuma 10.punktā norādīto elektroietaišu būvdarbu vadītāja pieredzi var pierādīt ar 1 (vienu) objektu, kurā izbūvēta elektroapgādes sistēma (t.sk. vidsprieguma un zemsprieguma tīkli, apakšstacijas, apgaismošanas un SCADA sistēmas). |
| **6.** | Lūdzu precizēt Nolikuma 3.pielikuma 11.punktā norādītā elektronisko sakaru sistēmu un tīklu būvdarbu vadītāja pieredzes prasības 11.2.apakšpunktā. | Ņemot vērā kontekstu Nolikuma 3.pielikuma 11.punkta norādītajam elektronisko sakaru sistēmu un tīklu būvdarbu vadītājam, Pasūtītājs precizē tehnisku/drukas neprecizitāti Nolikuma 3.pielikuma 11.2.punktā noteiktajā prasībā, kas nosaka, ka 11.punkta norādītajam elektronisko sakaru sistēmu un tīklu būvdarbu vadītājam jābūt pieredzei *elektronisko sakaru sistēmu un tīklu būvdarbu vadīšanā vismaz 1 (vienā) objektā, kurā izbūvēta elektronisko sakaru sistēma un tīkli.* |
| **7.** | Lūdzu apstiprināt ka, ja Pretendents iesniedz piedāvājumu par vairākām iepirkuma daļām, piemēram, 1., 2. un 3.daļu, tad vadošo speciālistu saraksts jāiesniedz tikai vienu reizi, proti, :   * 1. Iepirkuma 1., 2. un 3.daļā var tikt norādīts viens un tas pats projekta vadītājs;   2. Iepirkuma 1., 2. un 3.daļā var tikt norādīts viens un tas pats Dzelzceļa kontakttīklu projektētājs;   3. Iepirkuma 1., 2. un 3.daļā var tikt norādīts viens un tas pats elektroietaišu būvdarbu vadītājs. | Pasūtītājs apstiprina, ka, ja Pretendents iesniedz piedāvājumu par vairākām iepirkuma daļām, tad vadošo speciālistu saraksts jāiesniedz tikai vienu reizi, t.i. var tikt norādīts viens un tas pats projekta vadītājs, dzelzceļa kontakttīklu projektētājs, elektroietaišu būvdarbu vadītājs utt. |
| **8.** | Lūdzu precizēt, vai viena persona var tikt norādīta gan kā projekta vadītājs iepirkuma 1.-5.daļai, gan kā projekta vadītājs iepirkuma 6.daļai. | Pasūtītājs precizē, ka viena persona var tikt norādīta gan kā projekta vadītājs iepirkuma 1.-5.daļai, gan kā projekta vadītājs iepirkuma 6.daļai. |
| **9.** | Lūdzu apstiprināt, ka Nolikuma 3.pielikuma prasībās vadošajiem speciālistiem iepirkuma 6.daļai 1.punktā prasītajam projekta vadītājam par atbilstošu pieredzi tiks uzskatīta pieredze, kas iegūta kā projekta vadītājam vienā projektā, kas veikts projektēšanas un būvniecības līguma ietvaros, kur, atbilstoši Sabiedrisko pakalpojumu sniedzēju iepirkumu likuma pielikumā esošajai būvdarbu līgumu nomenklatūrai, līguma priekšmets bija inženierbūvju izbūve, bet vienlaikus iepriekš minētā līguma ietvaros tika veikta arī telekomunikāciju infrastruktūras ierīkošana. | Saskaņā ar Nolikuma 3.pielikumā noteikto 1.punktā noteikto *viens projekts var apliecināt atbilstību vairākām prasībām,* līdz ar to Pasūtītājs apstiprina, ka projekta vadītājam par atbilstošu pieredzi tiks uzskatīta pieredze, kas iegūta kā projekta vadītājam vienā projektā, kas veikts projektēšanas un būvniecības līguma ietvaros, kur, atbilstoši Sabiedrisko pakalpojumu sniedzēju iepirkumu likuma pielikumā esošajai būvdarbu līgumu nomenklatūrai, līguma priekšmets bija inženierbūvju izbūve, bet vienlaikus iepriekš minētā līguma ietvaros tika veikta arī telekomunikāciju infrastruktūras ierīkošana. |